smcproject/ml-wiki-sentences huggingface dataset:
ഇങ്ങനെ വെള്ളത്തിൽ ഇരിക്കുമ്പോൾ വയർ തിരുമ്മുന്നത് വളരെയധികം ഗുണം ചെയ്യുന്ന പ്രവൃത്തിയാണ്‌.
വയറുവേദന‍, ആമാശയരോഗങ്ങൾ, ഗർഭാശയരോഗങ്ങൾ, കരൾ സംബന്ധമായ രോഗങ്ങൾ, മൂത്രതടസ്സം, ലൈംഗികശേഷിക്കുറവ് എന്നീ രോഗങ്ങൾക്കും രോഗാവസ്ഥകൾക്കും നിതംബചികിത്സ വളരെയധികം ഫലം ചെയ്യുന്നു.
വേദനസംഹാരി
ജലം വേദനാസംഹാരിയായും ഉപയോഗിച്ചുവരുന്നു.
വേദനയുള്ള ശരീരഭാഗത്ത് കട്ടിയിൽ പരുത്തിത്തുണി നനച്ച് കെട്ടുകയോ പൊതിയുകയോ ചെയ്യുന്നതാണ്‌ പതിവ്.
വയറ് വേദനയ്ക്ക് വയറ്റിലും തൊണ്ടവേദനയ്ക്ക് കഴുത്തിലും തലവേദനയ്ക്ക് നെറ്റിയിലും അരമണിക്കൂറ് വീതം ഇങ്ങനെ ഇടയ്ക്കിടെ ചെയ്താൽ രോഗശാന്തി കൈവരുന്നതാണ്‌.
അവലംബം 1 2 3 4 5 ഡോ.ഗോപാലകൃഷ്ണപിള്ള, വൈദ്യരത്നം വേലായുധൻ നായർ എന്നിവരുടെ "ആരോഗ്യവിജ്ഞാനകോശം".
ആരാധന പബ്ലിക്കേഷൻസ്, ഷൊർണൂർ.
താൾ 125-127.
ഖരഹരപ്രിയ ഇംഗ്ലീഷ് വിലാസം https://ml.wikipedia.org/wiki/Kharaharapriya
കർ‌ണാടക സംഗീതത്തിലെ ഇരുപത്തിരണ്ടാമത്തെ മേളകർ‌ത്താരാഗമാണ് ഖരഹരപ്രിയ .
ഹരൻ എന്നാൽ ശിവൻ, പ്രിയ എന്നാൽ ഇഷ്ടപ്പെട്ടത്.
ഹരപ്രിയ എന്നാണ് ഈ രാഗത്തിന്റെ ശരിയായ നാമമെന്നും 22 എന്ന സംഖ്യ ലഭിക്കാനായി ഖര എന്ന പദം കൂട്ടിച്ചേർത്തതാണെന്നും ഒരു അഭിപ്രായമുണ്ട്.
എന്നാൽ ഖരഹരപ്രിയ എന്ന പദത്തിന് തന്നെ അർത്ഥം ഉണ്ട്.
ഖരൻ എന്നത് ഒരു രാക്ഷസനും ഹരൻ എന്നാൽ നിഗ്രഹിക്കുന്നവൻ എന്നും അർത്ഥം കല്പിക്കുന്നു.
ഹിന്ദുസ്ഥാനി സംഗീതത്തിലെ കാപിയോട് ഈ രാഗത്തിന് സാദൃശ്യമുണ്ട്.
പല സംഗീതജ്ഞരും ഖരഹരപ്രിയയിൽ കൃതികൾ രചിച്ചിട്ടുണ്ട്.
ത്യാഗരാജസ്വാമികളാണ് ഖരഹരപ്രിയയിൽ കാര്യമായി മികച്ച രചനകൾക്ക് തുടക്കമിട്ടതെന്നു പറയാം, അദ്ദേഹത്തിന്റെ രചനകളിൽ പലതും വളരെ പ്രസിദ്ധവുമാണ്.
മുത്തുസ്വാമി ദീക്ഷിതരും ശ്യാമശാസ്ത്രികളും ഈ രാഗത്തിൽ രചനകൾ ഒന്നും നടത്തിയിട്ടില്ല.
ഘടനയും ലക്ഷണവും
ആരോഹണം സ രി2 ഗ2 മ1 പ ധ2 നി2 സ
അവരോഹണം സ നി2 ധ2 പ മ1 ഗ2 രി2 സ ജന്യരാഗങ്ങൾ
നിരവധി ജന്യരാഗങ്ങളുള്ള ഒരു മേളകർ‌ത്താരാഗമാണ് ഖരഹരപ്രിയ.
അവയിൽ ചിലത് ആഭേരി , ആഭോഗി , മദ്ധ്യമാവതി , മുഖാരി , ശിവരഞ്ജനി , ശ്രീരഞ്ജനി ഇവയാണ്.
രാമാ നീ സമാനമേവരു   ത്യാഗരാജസ്വാമികൾ
ചക്കനീ രാജാ മാർഗ്ഗമുലുന്ദക‌-ത്യാഗരാജ സ്വാമി ചലച്ചിത്രഗാനങ്ങൾ ഗാനം ചലച്ചിത്രം ആമ്പല്ലൂർ അമ്പലത്തിൽ മായാമയൂരം ഉത്തരാസ്വയംവരം കഥകളി ഡേയ്ഞ്ചർ ബിസ്കറ്റ് ശ്രീരാഗമോ തേടുന്നു നീ പവിത്രം രാധ തൻ പ്രേമത്തോടാണോ ഭക്തിഗാനം (ആൽബം: മയിൽപീലി) സാമ്യമകന്നോരുദ്യാനമേ ദേവി അവലംബം
http://www.carnatica.net/nvr/kharahara.pdf
നാസികാഭൂഷണി • കോസലം • രസികപ്രിയ ↑ Article from Carnatica.net
ഖറാജ്
ഇസ്‌ലാമിക ഭരണകൂടങ്ങൾ കൃഷിഭൂമിക്കോ വിളകൾക്കോ ചുമത്തിയിരുന്ന നികുതിയാണ് ഖറാജ് ( അറബി : خراج ‬ ) .
ആദ്യകാലത്ത് കീഴടക്കപ്പെട്ട പ്രദേശങ്ങളിൽ നിന്നും ഭൂമിയിൽ നിന്നും ഈടാക്കിയ തീരുവയായിരുന്നു ഖറാജ് എന്നതുകൊണ്ട് വിവക്ഷിക്കപ്പെട്ടതെങ്കിലും, പിന്നീടത് ദിമ്മികളിൽ നിന്നും ഈടാക്കുന്ന ഭൂനികുതിയായി പരിണമിച്ചു.
പലപ്പോഴും ജിസ്‌യ എന്നതിന്റെ പര്യായമായി ഖറാജ് ഉപയോഗിക്കപ്പെട്ടെങ്കിലും അവ തമ്മിൽ വലിയ വ്യത്യാസങ്ങൾ നിലനിന്നു.
അബ്ബാസികളുടെ കാലത്ത് മതഭേദമന്യേ എല്ലാവർക്കും ബാധകമായ ഒന്നായി ഖറാജ് മാറി.
എല്ലാത്തരം നികുതികളും വിവരിക്കുന്ന ഒരു പൊതുവായ പദമായും ഖറാജ് ഉപയോഗിച്ചിരുന്നു: ഉദാഹരണത്തിന്, ഒൻപതാം നൂറ്റാണ്ടിലെ ജൂറിസ്റ്റ് അബു യൂസഫിന്റെ നികുതി സംബന്ധിച്ച ക്ലാസിക് ഗ്രന്ഥത്തെ കിതാബ് അൽ ഖറാജ് എന്നാണ് വിളിച്ചിരുന്നത്, അതായത് നികുതി സംബന്ധിച്ച പുസ്തകം .
അവലംബം ↑ ↑ Lewis (2002), p. 79 – 80 ↑ Lewis (2002), p. 72 ഗ്രന്ഥസൂചി Cooper, Richard S. "The Assessment and Collection of Kharaj Tax in Medieval Egypt", Journal of the American Oriental Society , Vol.
96, No. 3.
(Jul. – Sep., 1976), pp. 365 – 382.
Cummings, John Thomas; Askari, Hossein; Mustafa, Ahmad.
"Islam and Modern Economic Change" in Esposito, 1980, pp. 25 – 47 Esposito, John L. (ed.).
Islam and Development: Religion and Sociopolitical Change (Syracuse, NY, Syracuse University Press, 1980) Gaudefroy-Demombynes, Maurice (tr. John P. MacGregor).
Muslim Institutions (London, Allen Unwin, 1950) Hourani, Albert , A History of the Arab Peoples (Cambridge, MA : Belknap-Harvard University Press, 1991) Melis, Nicola, “Il concetto di ğihād”, in P. Manduchi (a cura di), Dalla penna al mouse.
Gli strumenti di diffusione del concetto di gihad , Angeli, Milano 2006, pp. 23–54.
Melis, Nicola, “Lo statuto giuridico degli ebrei dell’Impero Ottomano”, in M. Contu – N. Melis - G. Pinna (a cura di), Ebraismo e rapporti con le culture del Mediterraneo nei secoli XVIII-XX , Giuntina, Firenze 2003.
Melis, Nicola, Trattato sulla guerra.
Il Kitāb al-ğihād di Molla Hüsrev , Aipsa, Cagliari 2002.
Hawting, G. R .
The First Dynasty of Islam: The Umayyad Caliphate AD 661-750 (London, Routledge, 2000) Lambton, Ann K. S. Landlord and Peasant in Persia: A Study of Land Tenure and Land Revenue Administration (London, Oxford University Press, 1953) Poliak, A. N. "Classification of Lands in the Islamic Law and Its Technical Terms".
The American Journal of Semitic Languages and Literatures , Vol.
57, No. 1.
(Jan., 1940), pp. 50 – 62.
Watt, W. Montgomery.
Islamic Political Thought: The Basic Concepts (Edinburgh, Edinburgh University Press, 1980)
ഖലീജ് ടൈംസ് ഇംഗ്ലീഷ് വിലാസം https://ml.wikipedia.org/wiki/Khaleej_Times
യുഎയിൽ നിന്ന് പ്രസിദ്ധീകരിക്കുന്ന ഒരു ഇംഗ്ലീഷ് പത്രമാണ് ഖലീജ് ടൈംസ് യുഎഇ യിലെ പ്രശസ്തമായ രണ്ടാമത്തെ ഇംഗ്ലീഷ് പത്രമാണിത്.
ചരിത്രവും ലഘു പരിചയവും
1978 ഏപ്രിൽ 16 നാണ് ഗലദാരി പ്രിൻറിംഗ് ആൻറ് പബ്ലിഷിംഗ്( ഗലദാരി സഹോദരങ്ങൾ)ആണ് ഈ പത്രത്തിന് തുടക്കം കുറിച്ചത്.
അന്ന് യുഎഇയിലെ ആദ്യത്തെ ഇംഗ്ലീഷ് പത്രമായിരുന്നു ഖലീജ് ടൈംസ്.
ഷാർജയിലാണ് പ്രസിദ്ധീകരിച്ചത്.
ഈ ദിനപത്രത്തിൻറെ ഉടമസ്ഥതയിൽ പാതിഭാഗം യുഎഇ സർക്കാറാണ്.
എങ്കിലും 2008 ൽ യുഎഇ സർക്കാർ തങ്ങളുടെ ഷെയർ വർദ്ദിപ്പിച്ചു.
ഇതിന് പുറമെ പത്രത്തിൻറെ ദൈനംദിന കാര്യങ്ങളിലും പുതിയ മുഖ്യപത്രാധിപരെ നിയമിക്കുന്നതിലും സർക്കാർ സ്വാധിനിച്ചിരുന്നു.
ഇന്ത്യ,പാകിസ്താൻ എന്നിവിടങ്ങളിൽ നിന്നുള്ള പത്രപ്രവർത്തകരാണ് ഈ പത്രത്തിൽ കൂടുതലായി ജോലിചെയ്യുന്നത്.
പൊതു വാർത്താവിഭാഗം, ബിസിനസ് പേജ് ,സ്പോർട്സ് എന്നിങ്ങനെ വിവിധ സെക്ഷനുകളുണ്ട്.
ദിവസവും 1,50,000 പകർപ്പുകളാണ് പ്രസിദ്ധീകരിക്കുന്നതെന്ന് കരുതുന്നു.
യുഎഇക്ക് പുറമെ ബഹറൈൻ , ഒമാൻ,കുവൈത്ത്,ഖത്തർ,സൗദി അറേബ്യ എന്നീ രാജ്യങ്ങളിലും പത്രം പ്രസിദ്ധീകരിക്കുന്നു.
പ്രധാനമായും 7DAYS , യുഎഇ വീക്കെൻഡ് മാഗസിൻ", നാഷണൽ , ഗൾഫ് ന്യൂസ് എന്നിവരാണ് ഖലീജ് ടൈംസിനൊപ്പം മത്സരിക്കുന്ന മറ്റു മാധ്യമസ്ഥാപനങ്ങൾ..
ഇപ്സോസ് ൻറെ കണക്ക് പ്രകാരം 2009 ൽ ഈ പത്രത്തിൻറെ റീഡർഷിപ്പ് 78.8% ആണ്.
The paper's online version  was the twenty-first mostly visited website for 2010 in the MENA region .
മറ്റു പ്രസിദ്ധീകരണങ്ങൾ
ഖലീജ് ടൈംസിൻറെ പ്രധാന പത്രത്തോടൊപ്പം പരസ്യങ്ങൾക്ക് കൂടുതൽ പ്രാധാന്യം നൽകി 28 മുതൽ 32 വരെയുള്ള പേജ് ആണ് ദിനംപ്രതി പത്രംപ്രസിദ്ധീകരിക്കുന്നത്.
കാർ, റിയൽ എസ്റ്റേറ്റ്,റിക്രൂട്ട്മെൻറ്,വിദ്യാഭ്യാസ സേവനങ്ങൾ ,വിവാഹ പരസ്യങ്ങൾ എന്നിങ്ങനെയാണ് പ്രധാനമായും ഇതിൽ ഉൾപ്പെടുന്നത്.
വെള്ളിയാഴ്ച തോറും Wknd Magazine , എന്ന പേരിൽ പ്രസിദ്ധീകരിക്കുന്ന പ്രത്യേക സപ്ലിമെൻറിൽ സ്ത്രീകൾക്കും കുട്ടികൾക്കും പ്രാധാന്യം നൽകുന്ന വിഷയങ്ങൾക്കാണ് പ്രധാന്യം നൽകുന്നത്.
അവലംബം External links ഔദ്യോഗിക വെബ്സൈറ്റ് Today's ഖലീജ് ടൈംസ് front page at the Newseum website
ഖരോഷ്ഠി ഇംഗ്ലീഷ് വിലാസം https://ml.wikipedia.org/wiki/Kharosthi ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
3-ആം ശതകത്തിൽ ഭാരതത്തിന്റെ പശ്ചിമോത്തരഭാഗത്തു വ്യവഹാരത്തിലിരുന്ന ലിപിയാണ് ഖരോഷ്ഠി .
അക്കാലത്തു ബ്രാഹ്മിയായിരുന്നു പ്രധാന ലിപിയെങ്കിലും ഖരോഷ്ഠിയും പ്രചാരത്തിലെത്തിയിരുന്നു.
ഖരോഷ്ഠിയിലെ ഒരു കൈയ്യെഴുത്തു പ്രതി പേരിന്റെ ഉത്ഭവം
പേർഷ്യയിലെ ഔദ്യോഗിക ലിപി ആയിരുന്ന ഖരോഷ്ഠി ഇന്ത്യയുടെ വടക്കു പടിഞ്ഞാറൻ ഭാഗങ്ങളിൽ പ്രചാരത്തിൽ വന്നത് പേർഷ്യൻ 
ആക്രമണങ്ങളുടെ ഫലമായിരുന്നു.
പേർഷ്യയിൽ നിന്നും വന്ന കൊത്തുപണിക്കാരും ശിൽപികളും ആയിരുന്നു മൗര്യ ഭരണകാലത്ത് സ്തംഭങ്ങളും സ്തൂപങ്ങളും നിർമ്മിച്ചത് എന്നും അഭിപ്രായമുണ്ട്.
ഖരോഷ്ഠി ലിപിയിൽ രേഖപ്പെടുത്തിയിട്ടുള്ള പ്രാകൃതം(ബ്രിട്ടീഷ് മ്യൂസിയത്തിൽ സൂക്ഷിച്ചിട്ടുള്ള സിംഹരൂപ സാദൃശ്യമുള്ള സ്തംഭം) അക്ഷരമാല ഏകദേശം എല്ലാ അക്ഷരങ്ങളും അക്കങ്ങളും ഉള്ള ഒരു ഫലകം.
𐨀 a 𐨁 i 𐨂 u 𐨅 e 𐨆 o 𐨃 ṛ 𐨐 k 𐨑 kh 𐨒 g 𐨓 gh 𐨕 c 𐨖 ch 𐨗 j 𐨙 ñ 𐨚 ṭ 𐨛 ṭh 𐨜 ḍ 𐨝 ḍh 𐨞 ṇ 𐨟 t 𐨠 th 𐨡 d 𐨢 dh 𐨣 n 𐨤 p 𐨥 ph 𐨦 b 𐨧 bh 𐨨 m 𐨩 y 𐨪 r 𐨫 l 𐨬 v 𐨭 ś 𐨮 ṣ 𐨯 s 𐨱 h 𐨲 ḱ 𐨳 ṭ́h പ്രത്യേകതകൾ
ഖലം ഇംഗ്ലീഷ് വിലാസം https://ml.wikipedia.org/wiki/Al-Qalam
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ അറുപത്തിഎട്ടാം അദ്ധ്യായമാണ്‌ ഖലം (പേന).
സൂക്തങ്ങൾ : 52 മുൻപുള്ള സൂറ: മുൽക്ക് ഖുർആൻ അടുത്ത സൂറ: ഹാഖ സൂറത്ത്
(അദ്ധ്യായം) 68
ഖലിസ്താൻ സിന്ദാബാദ് ഫോഴ്സ് ഇംഗ്ലീഷ് വിലാസം https://ml.wikipedia.org/wiki/Khalistan_Zindabad_Force Usage {{Infobox militant organization
|name     = 
|logo     = 
|caption  = 
|dates    = 
|leader   = 
|motives  = 
|area     = 
|ideology = 
|crimes   = 
|attacks  = 
|status   = 
}} Example
ഒരു സിഖ് സായുധ സംഘടനയാണ് ഖലിസ്താൻ സിന്ദാബാദ് ഫോഴ്‌സ് (കെ.ഇസെഡ്.എഫ് -KZF) .
സായുധ സമരത്തിലൂടെ ഒരു സിഖ് രാജ്യം സ്ഥാപിക്കുകയെന്നതാണ് സംഘടനയുടെ ലക്ഷ്യം.
ഖലിസ്താൻ പ്രസ്ഥാനത്തിന്റെ ഭാഗമായാണ് ഇത് പ്രവർത്തിക്കുന്നത്.
ജമ്മു കശ്മീർ സ്വദേശിയായ രഞ്ജിത്ത് സിങ് നീതയാണ് സംഘടനയുടെ തലവൻ.
ഇന്ത്യ തേടികൊണ്ടിരിക്കുന്ന 20 പിടികിട്ടാപുള്ളികളിൽ ഒരാളാണ് ഇദ്ദേഹം.
ഖലിസ്താൻ സിന്ദാബാദ് ഫോഴ്‌സിനെ യൂറോപ്യൻ യൂണിയൻ 2005 ഡിസംബറിൽ ഭീകരവാദ സംഘടനകളുടെ പട്ടികയിൽ ഉൾപ്പെടുത്തി തങ്ങളുടെ 25 അംഗരാജ്യങ്ങളിൽ നിന്നുള്ള സാമ്പത്തിക സഹായങ്ങൾക്ക് വിലക്കേർപ്പെടുത്തിയിട്ടുണ്ട്.
2008വരെ സംഘടന സജീവമായി പ്രവർത്തിക്കുന്നുണ്ടെന്നാണ് റിപ്പോർട്ടുകൾ.
ഖലിൽ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ഖലിൽ .
കപൂർത്തല ജില്ല ആസ്ഥാനത്തുനിന്നും 29 കിലോമീറ്റർ അകലെയാണ് ഖലിൽ സ്ഥിതിചെയ്യുന്നത്.
ഖലിൽ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഖലിലിൽ 76 വീടുകൾ ഉണ്ട്.
ഇതിൽ 195 പുരുഷന്മാരും 173 സ്ത്രീകളും ഉൾപ്പെടുന്നു.
ഖലിൽ ലെ സാക്ഷരതാ നിരക്ക് 73.91 ശതമാനമാണ്.
ഖലിൽ ലെ 6 വയസ്സിനു താഴെയുള്ള കുട്ടികളുടെ എണ്ണം 37 ആണ്.
ഇത് ഖലിലിലെ ആകെ ജനസംഖ്യയുടെ 10.05 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 115 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 96 പുരുഷന്മാരും 19 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 94.78 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു ജാതി
ഖലീലിലെ 38  പേരും പട്ടിക ജാതി വിഭാഗത്തിൽ പെടുന്നു.
ഖലീലിന്റെ അടുത്തുള്ള റെയിൽവേസ്റ്റേഷൻ അലാൽ റെയിൽവേസ്റ്റേഷനാണ്.
ലുധിയാന ജംഗ്ഷൻ റെയിൽവേസ്റ്റേഷൻ ഖലീലിൽനിന്ന് 60 കിലോമീറ്റർ അകലെയാണ്.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 76 - - ജനസംഖ്യ 368 195 173 കുട്ടികൾ (0-6) 37 24 13 പട്ടികജാതി 38 25 13 പട്ടിക വർഗ്ഗം 0 0 0 സാക്ഷരത 73.91 % 51.04 % 48.96 % ആകെ ജോലിക്കാർ 115 96 19 ജീവിതവരുമാനമുള്ള ജോലിക്കാർ 109 92 17 താത്കാലിക തൊഴിലെടുക്കുന്നവർ 47 31 16 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ ഖലീൽ വില്ലേജ് അവലംബങ്ങൾ
ഖലീജി (കറൻസി) ഇംഗ്ലീഷ് വിലാസം https://ml.wikipedia.org/wiki/Khaleeji_(currency)
ഗൾഫ് സഹകരണ കൗൺസിലിലെ (ജിസിസി) അംഗരാജ്യങ്ങളുടെ ഒരു പൊതു നാണയത്തിന് നിർദ്ദേശിച്ച പേരായിരുന്നു ഖലീജി ( അറബി : خليجي ‬ ).
ഗൾഫ് കോ-ഓപ്പറേഷൻ കൗൺസിലിലെ (ജിസിസി) ആറ് രാജ്യങ്ങളിൽ സൗദി അറേബ്യ , ബഹ്‌റൈൻ , കുവൈറ്റ് , ഖത്തർ എന്നീ നാലു രാജ്യങ്ങൾ മാത്രമാണ് ഒരു പൊതു നാണയ യൂണിയൻ രൂപീകരണത്തെ നിലവിൽ പിന്തുണയ്ക്കുന്നത്.
മേഖലയുടെ മൊത്ത ആഭ്യന്തര ഉൽപ്പാദനത്തിന്റെ ഏതാണ്ട് മൂന്നിലൊന്ന് പ്രതിനിധീകരിക്കുന്ന രണ്ട് രാജ്യങ്ങൾ ആയ ഒമാനും യുണൈറ്റഡ് അറബ് എമിറേറ്റ്‌സും ഇതിൽ നിന്നു പിന്മാറി.
2023 വരെ, ഇത്തരത്തിൽ ഒരു കറൻസി ഉപയോഗത്തിൽ വന്നിട്ടില്ല.
ഒരു പൊതു കറൻസി ഏരിയ സൃഷ്ടിക്കുക എന്നത് ഗൾഫ് സഹകരണ കൗൺസിൽ (ജിസിസി) രാജ്യങ്ങളുടെ തുടക്കം മുതലുള്ള പ്രധാന ലക്ഷ്യങ്ങളിലൊന്നാണ്.
1981-ൽ ജിസിസി സ്ഥാപിതമായ ഉടൻ തന്നെ ഈ ലക്ഷ്യം ഔപചാരികമായി പ്രഖ്യാപിക്കപ്പെട്ടു.
1982 ജൂണിലെ കൗൺസിലിന്റെ ഏകീകൃത സാമ്പത്തിക ഉടമ്പടിയുടെ ആർട്ടിക്കിൾ 22 ഇങ്ങനെ പറയുന്നു- "അംഗരാജ്യങ്ങളിലെ ഏജൻസികളും സെൻട്രൽ ബാങ്കുകളും, അവർ ആഗ്രഹിക്കുന്ന സാമ്പത്തിക സംയോജനം തുടരുന്നതിനായി ഒരു പൊതു കറൻസി സ്ഥാപിക്കാനുള്ള ശ്രമം ഉൾപ്പെടെ, അംഗരാജ്യങ്ങൾ അവരുടെ സാമ്പത്തിക, പണ, ബാങ്കിംഗ് നയങ്ങൾ ഏകോപിപ്പിക്കാനും ധനകാര്യങ്ങൾ തമ്മിലുള്ള സഹകരണം വർദ്ധിപ്പിക്കാനും ശ്രമിക്കും."
നിർദ്ദേശിച്ച പേര്
'ഖലീജി' എന്ന പദം "ഗൾഫ്" എന്നതിന്റെ അറബിയാണ്, ഇത് പരമ്പരാഗതമായി കിഴക്കൻ അറേബ്യയിലെ ഗൾഫ് രാജ്യങ്ങളുമായി ബന്ധപ്പെട്ടിരിക്കുന്നു.
2009 അവസാനത്തോടെ നിർദ്ദിഷ്ട പേര് നിരസിക്കപ്പെട്ടു, GCC കോമൺ കറൻസിക്കുള്ള കരാർ പിൻവലിക്കുന്നതിന് മുമ്പ് ഔദ്യോഗിക നാമമൊന്നും പിന്നീട് അംഗീകരിച്ചില്ല.
ഇസ്ലാമിക സാമ്പത്തിക നിയമശാസ്‌ത്രം പലിശ അഥവാ 'റിബ' നിരോധിക്കുന്നതിനാൽ, ഭാവിയിലെ ജിസിസി കറൻസി സ്വർണത്തിന്റെ പിൻബലത്തിലായിരിക്കുമെന്ന ഊഹാപോഹങ്ങളുണ്ടായിരുന്നു.
എന്നിരുന്നാലും, ജിസിസി ഭരണത്തിലെ മുതിർന്ന വ്യക്തികൾ പ്രസ്താവിച്ചിരിക്കുന്നത്, കറൻസി യുഎസ് ഡോളറുമായി ബന്ധിപ്പിച്ചിരിക്കാമെന്നും അല്ലെങ്കിൽ ഒരു കൂട്ടം കറൻസികളുമായി (അതിൽ യുഎസ് ഡോളറിന് സിംഹഭാഗവും വിഹിതം ഉണ്ടായിരിക്കും) ബന്ധപ്പെടുത്തിയിരിക്കാമെന്നും ആണ്.
സൗദി അറേബ്യ, യുഎഇ, ഖത്തർ, ഒമാൻ, ബഹ്‌റൈൻ എന്നീ രാജ്യങ്ങളുടെ കറൻസികൾ യുഎസ് ഡോളറുമായി ബന്ധിപ്പിച്ചിരിക്കുന്നു.
കുവൈറ്റിന്റെ ദിനാർ യുഎസ് ഡോളറും യൂറോയും ഉൾപ്പെടെയുള്ള ഒരു കൂട്ടം കറൻസികളുമായി ബന്ധിപ്പിച്ചിരിക്കുന്നു.
അന്താരാഷ്ട്ര നാണയ നിധി എസ്ഡിആർ ഒരു കരുതൽ കറൻസിയായി ഉപയോഗിക്കണമെന്ന ആവശ്യം സൗദി അറേബ്യ നിരസിച്ചു.
ഗൾഫ് സെൻട്രൽ ബാങ്ക്
2009 മെയ് 5-ന് റിയാദിലെ ദരായ പാലസിൽ നടന്ന ജിസിസി കൺസൾട്ടേറ്റീവ് ഉച്ചകോടിയിൽ, ഈ പൊതു കറൻസിക്ക് സൗദി അറേബ്യയിലെ റിയാദ് ഗൾഫ് സെൻട്രൽ ബാങ്ക് ആതിഥേയത്വം വഹിക്കുമെന്ന് താൽക്കാലികമായി സമ്മതിച്ചു.
യു.എ.ഇ ഈ തീരുമാനത്തോട് യോജിച്ചില്ല, അവർ ഭൂരിഭാഗം ജി.സി.സി സ്ഥാപനങ്ങളുടെയും ആസ്ഥാനം സൗദി അറേബ്യ ആണെന്ന വസ്തുതയെ വിമർശിച്ചു.
യു.എ.ഇ പിന്നീട് ജിസിസി കോമൺ കറൻസിയിൽ ഉള്ള  അവരുടെ താൽപ്പര്യം പിൻവലിക്കുകയും ഇനി അതിന്റെ ഭാഗമാകുന്നത് പൂർണ്ണമായും നിരസിക്കുകയും ചെയ്തു.
പിന്നീട്, 2009 നവംബർ 23-ന്, യു.എ.ഇ സെൻട്രൽ ബാങ്ക് ഗവർണർ സുൽത്താൻ ബിൻ നാസർ അൽ-സുവൈദിയുടെ പ്രസ്താവനകൾ, അക്കൗണ്ടിന്റെ മുൻഗാമി യൂണിറ്റിന്റെ അഭാവമാണ് ഏറ്റവും വലിയ തടസ്സമെന്ന് പ്രസ്താവിച്ചു.
ജിസിസി വികസനത്തിന്റെ പശ്ചാത്തലത്തിൽ
അംഗീകരിച്ചിരുന്നുവെങ്കിൽ ഖലീജി ഗൾഫ് സഹകരണ കൗൺസിൽ രാജ്യങ്ങളിലെ ഏക അംഗീകൃത കറൻസിയാകുമായിരുന്നു.
2001-ലും 2003-ലും സാമ്പത്തിക ഉടമ്പടിയായും കസ്റ്റംസ് യൂണിയനായും വളർന്ന ജിസിസിയുടെ നയങ്ങളിൽ രാജ്യങ്ങൾ തമ്മിലുള്ള സുരക്ഷാ സഹകരണത്തിനു ശേഷം പരമർശിച്ചിരുന്ന വിപുലീകരണത്തിനായുള്ള തുടർ ചുവടുവെപ്പായിരുന്നെന്നേ ഇത് ജിസിസി രൂപീകരണ ശേഷം "ജിസിസി മോണിറ്ററി എഗ്രിമെന്റ്" എന്ന് വിളിക്കപ്പെടുന്ന വ്യവസ്ഥകൾ 2005-ൽ ഏകീകൃത കറൻസിയുടെ ഏകീകൃത മാനദണ്ഡം തീരുമാനിച്ചു.
2006-ൽ യൂണിയനിൽ നിന്ന് പിന്മാറിയ ആദ്യത്തെ രാജ്യമായി ഒമാൻ മാറി, 2009-ൽ യു.എ.ഇ.
, ഒറ്റ ഗൾഫ് കറൻസി സൃഷ്ടിക്കുന്നതിനുള്ള ഈ താൽക്കാലിക കരാറിൽ നിന്ന് പിന്മാറിയ രണ്ടാമത്തെയും ഇതുവരെയുള്ള അവസാനത്തെയും രാജ്യമായി.
രാഷ്ട്രീയ തർക്കങ്ങൾ മൂലം യുഎഇയുടെ  യൂണിയനിൽ നിന്നുള്ള അതിന്റെ പിന്മാറൽ, 2010 എന്ന പൊതു കറൻസി സമാരംഭിക്കുന്നതിനുള്ള പ്രഖ്യാപിത സമയപരിധിയെ തകർത്തു.
ജിസിസിയിലെ സാമ്പത്തിക കാര്യങ്ങളുടെ ഡെപ്യൂട്ടി അസിസ്റ്റന്റ് ജനറൽ നാസർ അൽ-കൗദ് 2009 മാർച്ച് 24-ന്, സാമ്പത്തിക പ്രതിസന്ധിയും ജിസിസി അംഗരാജ്യങ്ങൾക്കിടയിൽ വേണ്ടത്ര സഹകരണമില്ലാത്തതും കാരണം മോണിറ്ററി യൂണിയൻ സ്ഥാപിക്കുന്നതിനുള്ള ഈ സമയപരിധി കൃത്യസമയത്ത് പൂർത്തിയാകില്ല എന്ന് സമ്മതിച്ചു.
2010-ൽ, സൗദി അറേബ്യ, കുവൈറ്റ്, ബഹ്‌റൈൻ, ഖത്തർ എന്നീ നാല് രാജ്യങ്ങൾക്കിടയിലുള്ള ഒരു ജിസിസി പൊതു കറൻസി, ഇന്നിപ്പറയുന്നവ ഉൾപ്പടെ പല കാരണങ്ങളാൽ മുന്നോട്ട് പോകുമെന്ന് വിശ്വസിക്കപ്പെട്ടു: ബന്ധപ്പെട്ട നാല് രാജ്യങ്ങളിലെ സെൻട്രൽ ബാങ്കുകളിൽ നിന്ന് പൊതുമേഖലയിലേക്കുള്ള വായ്പകൾ നിർത്തി.
സാമ്പത്തിക മേഖലയിൽ സർക്കാർ നിയമത്തിന്റെയും നയത്തിന്റെയും സംയോജനം.
എന്നിരുന്നാലും, 2020 വരെ, കാര്യമായ സംഭവവികാസങ്ങളൊന്നും പ്രഖ്യാപിച്ചിട്ടില്ല.
ഇതും കാണുക യൂറോ , യൂറോപ്യൻ യൂണിയന്റെ പൊതു കറൻസി ആഫ്രോ, ആഫ്രിക്കൻ യൂണിയന് വേണ്ടി നിർദ്ദേശിച്ച കറൻസി ഇക്കോ, എക്കണോമിക് കമ്മ്യൂണിറ്റി ഓഫ് വെസ്റ്റ് ആഫ്രിക്കൻ സ്റ്റേറ്റ്സ് (ECOWAS) കമ്മ്യൂണിറ്റിക്കുള്ളിൽ, ഒരു ആഫ്രിക്കൻ പൊതു കറൻസിക്കുള്ള മറ്റൊരു ശ്രമം.
പശ്ചിമ ആഫ്രിക്കൻ CFA ഫ്രാങ്കും സെൻട്രൽ ആഫ്രിക്കൻ CFA ഫ്രാങ്കും (CFA), ഇവ രണ്ടും ആഫ്രിക്കയിൽ നിലവിലുള്ള കറൻസി യൂണിയനുകളാണ്.
കിഴക്കൻ ഏഷ്യൻ കമ്മ്യൂണിറ്റികൾക്കിടയിലുള്ള ഏഷ്യൻ മോണിറ്ററി യൂണിറ്റ് മോണിറ്ററി യൂണിയൻ അവലംബം
ഖരീഫ് വിള ഇംഗ്ലീഷ് വിലാസം https://ml.wikipedia.org/wiki/Kharif_crop ഇന്ത്യയിലെ പ്രധാനപ്പെട്ട ഖാരിഫ് വിളയാണ് നെല്ല്
ഇന്ത്യ ഉൾപ്പെടെയുള്ള ദക്ഷിണേഷ്യൻ രാജ്യങ്ങളിൽ മഴക്കാലത്ത് കൃഷിചെയ്യുന്ന സസ്യങ്ങളെയാണ് ഖരീഫ് വിളകൾ അഥവാ മൺസൂൺ വിളകൾ എന്നുപറയുന്നത്.
തെക്കുപടിഞ്ഞാറൻ മൺസൂണിന്റെ ആരംഭത്തിൽ ഇവയ്ക്കു വിത്ത് വിതയ്ക്കുകയും മൺസൂണിന്റെ അവസാനത്തോടെ വിളവെടുക്കുകയും ചെയ്യുന്നു.
ഏഷ്യൻ രാജ്യങ്ങളിൽ തെക്കുപടിഞ്ഞാറൻ മൺസൂണിന്റെ ആരംഭമായ ജനുവരിയിൽ തന്നെ ഖാരിഫ് വിളകൾ കൃഷിചെയ്യുന്നുണ്ട്.
ഇന്ത്യയിൽ പൊതുവെ ജൂൺ - ജൂലൈ മാസങ്ങളിലാണ് ഖാരിഫ് കൃഷി ആരംഭിക്കുന്നത്.
സെപ്റ്റംബർ - ഒക്ടോബർ മാസങ്ങളിൽ ഇവയുടെ വിളവെടുപ്പും നടത്തുന്നു.
നെല്ല് , പരുത്തി , എള്ള് , കരിമ്പ് , സോയാബീൻ , ചണം എന്നിവ ഖരീഫ് വിളകൾക്ക് ഉദാഹരണങ്ങളാണ്.
മുഗൾ ഭരണകാലത്തിന്റെ ആരംഭത്തോടെയാണ് മഴയെ ആശ്രയിച്ചുള്ള കൃഷിരീതിക്ക് 'ഖരീഫ്' എന്ന പേരുലഭിച്ചതെന്നു കരുതുന്നു.
അറബി ഭാഷ യിൽ الخريف 'ഖരീഫ്' എന്ന പദത്തിന്റെ അർത്ഥം ശരത്കാലം എന്നാണ്.
ഖാരിഫ് വിളകൾ
ഋതുവ്യത്യാസങ്ങൾക്കനുസരിച്ച് കാർഷിക വിളകളെ ഖരീഫ്, റബി , സെയ്ദ് എന്നിങ്ങനെ മൂന്നായി തിരിച്ചിട്ടുണ്ട്.
മൺസൂണിനെ (മഴയെ) ആശ്രയിച്ചു നിലനിൽക്കുന്ന വിളകളെ പൊതുവെ ഖരീഫ് വിളകൾ എന്നുവിളിക്കുന്നു.
മഴയുടെ ലഭ്യതയിലുണ്ടാകുന്ന ഏറ്റക്കുറച്ചിലുകൾ ഖാരിഫ് കൃഷിയെ ദോഷകരമായി ബാധിക്കാറുണ്ട്.
പ്രധാനപ്പെട്ട ഖാരിഫ് വിളകളാണ് നെല്ല് ( അരി ) എള്ള് കരിമ്പ് പരുത്തി നിലക്കടല ചണം ചോളം റാഗി ബജ്റ ജോവർ സോയാബീൻ മില്ലറ്റ് മഞ്ഞൾ ചില പയറുവർഗ്ഗ സസ്യങ്ങൾ ചിത്രശാല ചോളം സോയാബീൻ ജോവർ നിലക്കടല ഇതും കാണുക റാബി വിള സെയ്ദ് വിള അവലംബം പുറംകണ്ണികൾ ഖാരിഫ് , സർവ്വവിജ്ഞാനകോശം, കേരള സർക്കാർ E2kB Farming – Rabi, Kharif and Zayad Crops – Animal Husbandry – Fishery
കൊടു‌മ്പ് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kodumbu_Gramapanchayath കൊടു‌മ്പ് കൊടു‌മ്പ് 10°44′N 76°41′E ﻿ / ﻿ 10.74°N 76.69°E ﻿ / 10.74; 76.69 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 25.42 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 18034 ജനസാന്ദ്രത 709/ ച.
പാലക്കാട്  ജില്ലയിലെ പാലക്കാട് താലൂക്കിൽ പാലക്കാട് ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ കൊടു‌മ്പ് ഗ്രാമപഞ്ചായത്ത് .
ഓലശ്ശേരി, കൊടുമ്പ്, തിരുവാലത്തൂർ എന്നീ പഞ്ചായത്തുകൾ സംയോജിപ്പിച്ച്  1964-ൽ രഹസ്യബാലറ്റ് മുഖേന നടന്ന  തെരഞ്ഞെടുപ്പിലൂടെ ഇന്നത്തെ കൊടുമ്പ് പഞ്ചായത്ത് നിലവിൽ വന്നു.
കിഴക്ക് പൊൽപ്പുള്ളി , എലപ്പുള്ളി പഞ്ചായത്തുകൾ‍, പടിഞ്ഞാറ് പാലക്കാട് മുനിസിപ്പാലിറ്റി , കണ്ണാടി ഗ്രാമപഞ്ചായത്ത് , തെക്ക് പെരുവെമ്പ് , പൊൽ‌പ്പുള്ളി പഞ്ചായത്തുകൾ, വടക്ക് മരുതറോഡ് ഗ്രാമപഞ്ചായത്ത് , പാലക്കാട് മുനിസിപ്പാലിറ്റി എന്നിവയാണ് പഞ്ചായത്തിന്റെ അതിരുകൾ‍.
25.42 ചതുരശ്ര കിലോമീറ്റർ വിസ്തൃതിയുള്ള പഞ്ചായത്ത് ഭുപ്രകൃതിയനുസരിച്ച് ഇടനാട് മേഖലയിൽ വരുന്നു.
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ കൊടു‌മ്പ് ഗ്രാമപഞ്ചായത്ത് Archived 2016-03-04 at the Wayback Machine .
കൊട്ടം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Saussurea_costus
വംശനാശഭീഷണി നേരിടുന്ന ഒരു ഔഷധസസ്യമാണ് കൊട്ടം .
(ശാസ്ത്രീയ നാമം: സൊസ്സൂറിയ ലാപ്പ , Saussurea lappa ) കാശ്മീരിൽ കൂടുതലുണ്ടാകുന്നത് എന്ന അർത്ഥത്തിൽ കാശ്മീരജം , പുഷ്കരമൂലത്തോട് സാദൃശ്യമുള്ള സസ്യം എന്ന അർത്ഥത്തിൽ പുഷ്കര എന്നിങ്ങനെയുള്ള പേരുകളിലും ഈ സസ്യം അറിയപ്പെടുന്നു.
ചർമ്മരോഗങ്ങൾ, ശ്വാസം, കാസം ( ചുമ ) ഇവയെ ശമിപ്പിക്കാൻ സവിശേഷ ശക്തിയുള്ള ഒരൗഷധമാണിത്.
ഗ്രീക്കുകാർ കേരളത്തിൽ നിന്നും കൊട്ടം വാണിജ്യം ചെയ്തിരുന്നു.
ഗ്രീക്കു ഭാഷയിൽ കിഴക്കുനിന്നു വരുന്ന (ഹിമാലയത്തിൽ) എന്നർത്ഥമുള്ള കോസ്റ്റുസ് എന്ന പദത്തിൽ നിന്നാണ് മലയാളപദമായ കൊട്ടം ഉത്ഭവിച്ചത് ഇതര ഭാഷാസംജ്ഞകൾ സംസ്കൃതം : കുഷ്ഠം, കാശ്മീരജം, പുഷ്കര, വാപ്യം, രോഗം, അഗദഃ, വ്യാധി, ഉല്പലം, പാകലം, രുചാ, വിഷ ഹിന്ദി : കുഠ് ബംഗാളി : കുട് തെലുഗു : കുഷ്ടം തമിഴ് : കൊട്ടം ഇംഗ്ലീഷ് : കോസ്റ്റസ് വിതരണം
ഇന്ത്യയിൽ കാശ്മീരിലും മറ്റ് ഹിമാലയപ്രാന്തങ്ങളിലും , ഉത്തർ പ്രദേശ് , ഹരിയാന എന്നിവിടങ്ങളിലും പാകിസ്താനിലും നേപ്പാളിലും ടിബറ്റിലും കണ്ടുവരുന്നു.
കൊട്ടം സുഗന്ധമുള്ള ഒരു ചെടിയാണ്.
വേരിനും കാണ്ഡത്തിനും സുഗന്ധമുണ്ട്.
ഒരു മീറ്റർ മുതൽ രണ്ടു മീറ്റർ വരെ ഉയരത്തിൽ വളരുന്ന ചിരസ്ഥായി ഔഷധി.
കാണ്ഡം വിരലിന്റെ വണ്ണമുള്ളതും ബലിഷ്ഠവുമാണ്.
ഇലകൾ വലുതും പരന്നു വിരിഞ്ഞതുമാണ്.
ഇലകളുടെ അറ്റം ക്രമരഹിതമായ പല്ലുകൾ പോലെയുള്ളതാണ്.
ഇലകളുടെ ചുവടറ്റം കാണ്ഡത്തെ പൊതിഞ്ഞിരിക്കും.
പൂങ്കുല മുണ്ഡമഞ്ജരി (തല പോലെയുള്ള പൂങ്കുല).
പുഷ്പങ്ങൾക്ക് നീല കലർന്ന വയലറ്റ് നിറമാണ്.
ഫലങ്ങളിൽ രോമാവരണമുണ്ട്.
വിത്ത് ചെറുതും പതുങ്ങിപ്പരന്നതുമാണ്.
വേര് തടിച്ചതും സുഗന്ധമുള്ളതും എളുപ്പം ഒടിയുന്നതുമാണ്.
അവ വർഷങ്ങളോളം മണ്ണിൽ നശിക്കാതെ കിടക്കുകയും അനുകൂല പരിതഃസ്ഥിതിയിൽ മുളയ്കുകയും ചെയ്യും.
വേരാണ് കൊട്ടം എന്ന പേരിൽ അറിയപ്പെടുന്നത്.
വെള്ള കൊട്ടം എന്ന പേരിലും അത് അറിയപ്പെടുന്നു.
വേരിൽ തീക്ഷ്ണഗുണമുള്ള ഒരു തൈലം അടങ്ങിയിട്ടുണ്ട്.
കൂടാതെ ഗ്ലൂക്കോസൈഡ് , സോസ്സൂരിൻ എന്ന ആൽക്കലോയ്ഡ്, തിക്തപദാർത്ഥം, ടാനിൻ , ഒരു സ്ഥിരതൈലം ഇവയും അടങ്ങിയിട്ടുണ്ട്.
രസാദി ഗുണങ്ങൾ ആയുർവേദത്തിൽ രസം : തിക്തം, കടു, മധുരം ഗുണം : ലഘു, രൂക്ഷം, തീക്ഷ്ണം വീര്യം : ഉഷ്ണം വിപാകം : കടു ഔഷധഗുണം
" കുഷ്ഠം കടൂഷ്ണം തിക്തം സ്യാത് കഫമാരുത രക്തജിത് ത്രിദോഷവിഷകണ്ഡൂംശ്ച കുഷ്ടരോഗാംശ്ച നാശയേത് "
കൊട്ടത്തിന്റെ കടു തിക്ത രസങ്ങളും ഉഷ്ണവീര്യവും കൊണ്ട് കഫവും മധുര രസവും ഉഷ്ണവീര്യവും കൊണ്ട് വാതവും ശമിക്കുന്നു.
അഗ്നിദീപ്തി ഉണ്ടാക്കുന്നു.
ശ്വാസരോഗങ്ങൾ, കാസം (ചുമ), ചർമ്മ രോഗങ്ങൾ, അലർജി ഇവ ശമിപ്പിക്കുന്നു.
ശുക്ലാർത്തവങ്ങളെ ശുദ്ധീകരിക്കുകയും ഗർഭാശയവൈകല്യങ്ങൾ അകറ്റുകയും ചെയ്യുന്നു.
ഔഷധ യോഗ്യഭാഗം
വേരാണ് ഔഷധങ്ങൾക്ക് ഉപയോഗിക്കുന്നത്.
കൊട്ടവും ഇന്തുപ്പും നല്ലതുപോലെ പൊടിച്ച് ചുത്തപ്പുളിനീരിൽ ( വിനാഗിരി ) കുഴച്ച് ദേഹത്ത് തിരുമ്മിയാൽ എല്ലാത്തരം വേദനകളും ശമിക്കും എന്ന് യോഗരത്നസമുച്ചയം എന്ന ആയുർവേദ ഗ്രന്ഥത്തിൽ പ്രതിപാദിച്ചിരിക്കുന്നു.
തമകശ്വാസത്തിൽ( ആസ്ത്മ ) കൊട്ടം പൊടിച്ച പൊടി ഒരു ഗ്രാം മുതൽ മൂന്നു ഗ്രാം വരെ എടുത്ത് തേനിലോ ചൂടുവെള്ളത്തിലോ കലക്കിക്കുടിച്ചാൽ ശമനം കിട്ടും.
ഈ ചികിത്സ രാവിലെയും വൈകിട്ടും എന്ന കണക്കിൽ പതിനഞ്ചു ദിവസം ചെയ്യേണ്ടതാണ്.
കൊട്ടം, ദേവതാരം , രാമച്ചം , ചുക്ക് ഇവ അരച്ച് എണ്ണയിൽ കുഴച്ച് തലയിൽ പൊത്തിയാൽ തലവേദന, തലയിൽ ഉണ്ടാകുന്ന ചൊറി എന്നിവ മാറിക്കിട്ടും.
കൊട്ടം, വയമ്പ് , കടുക്കാത്തോട് , ബ്രഹ്മി , താമരയല്ലി ഇവ സമമെടുത്തു പൊടിച്ച് അര ഗ്രാം മുതൽ ഒരുഗ്രാം വരെയെടുത്ത് തേനും നെയ്യും ചേർത്ത് കുട്ടികൾക്ക് കൊടുത്താൽ നിറം, കാന്തി, ആയുസ് ഇവ വർദ്ധിക്കും എന്ന് യോഗരത്നാകരം എന്ന ഗ്രന്ഥത്തിൽ കാണുന്നു.
കൊട്ടം, ചുക്ക് , വയമ്പ് , മുരിങ്ങയുടെ വേരിലെ തൊലി, വെള്ളുള്ളി , കാർത്തോട്ടി ( ഗിടോരൻ ) വേര്, ദേവതാരം , കടുക് , ചിറ്റരത്ത ഇവ കൽക്കമായി പുളിയില നീരിൽ അരച്ചു കലക്കി തൈരും ചേർത്ത് എണ്ണകാച്ചി അരിച്ചെടുക്കുന്നതാണ്  ( കൊട്ടം ചുക്കാദി തൈലം വാതഹാരിയാണിതെന്ന് സഹസ്രയോഗം പ്രതിപാദിക്കുന്നു.
ത്രായന്ത്യാദികഷായം , സിംഹ്യാദികഷായം , ശൃംഗ്യാദികഷായം , ശുണ്ഠ്യാദി തൈലം എന്നിവയെല്ലാം കൊട്ടം ചേർത്ത് ഉണ്ടാക്കുന്ന ഔഷധയോഗങ്ങളാണ്.
കൺവെൻഷൻ ഓൺ ഇന്റർനാഷണൽ ട്രേഡ് ഇൻ എൻഡേഞ്ചേർഡ് സ്പീഷീസ് ഓഫ് വൈൽഡ് ഫോണ ആൻഡ് ഫ്ലോറ ( en:CITES ) ഇന്ത്യയിൽ നിന്നും ഒന്നാം പട്ടികയിൽ പെടുത്തി സംരക്ഷിച്ചിട്ടുള്ള ഏക സസ്യമാണ് കൊട്ടം.
01.07.1975  മുതൽ രണ്ടാം പട്ടികയിൽ പെട്ടിരുന്ന കൊട്ടം, 1985 ഏപ്രിൽ 22 മുതൽ മേയ് 2 വരെ അർജന്റീനയിൽ നടന്ന സൈറ്റ്സ് അഞ്ചാം സമ്മേളനത്തിൽ ബൊട്ടാണിക്കൽ സർവേ ഓഫ് ഇന്ത്യയുടെ ഡയറക്ടർ ആയിരുന്ന ഡോ. പി. കെ. ഹസ്രയുടെ അഭ്യർത്ഥന പ്രകാരം ഒന്നാം പട്ടികയിലേക്ക് ഉയർത്തി.
കേന്ദ്ര വനം പരിസ്ഥിതി മന്ത്രാലയത്തിന്റെ അഭ്യർത്ഥന പ്രകാരം 1994 മാർച്ച് മുപ്പതിലെ നമ്പർ 47 (PN)/92–97 ഉത്തരവ് പ്രകാരം കൊട്ടം അടക്കമുള്ള 56 ഇനം ഔഷധസസ്യങ്ങളുടെ കയറ്റുമതിയും വ്യാപാരവും കേന്ദ്ര വാണിജ്യ മന്ത്രാലയം നിരോധിച്ചു.
1999 മേയ് 31ലെ No. 1999/39 ഉത്തരവ് അനുസരിച്ച് 130 രാജ്യങ്ങളിൽ കൃഷി ചെയ്തതോ അല്ലാത്തതോ ആയ എല്ലാ കൊട്ടം സസ്യഭാഗങ്ങളുടേയും സംഭരണവും വിപണനവും നിരോധിച്ചു.
കൊട്ടം ഉൾപ്പെട്ട ഔഷധങ്ങൾ ഈ രാജ്യങ്ങളിൽ പിടിച്ചെടുക്കുന്നുണ്ട്.
കൊട്ടക് മഹീന്ദ്ര ബാങ്ക്
ഇന്ത്യയിലെ മഹാരാഷ്ട്രയിലെ മുംബൈ ആസ്ഥാനമായി പ്രവർത്തിക്കുന്ന ഒരു സ്വകാര്യ ബാങ്കാണ് , കൊട്ടക് മഹീന്ദ്ര ബാങ്ക്.
2003 ഫെബ്രുവരിയിൽ റിസർവ് ബാങ്ക് ഓഫ് ഇന്ത്യ (ആർ.ബി.ഐ) ബാങ്കിങ് ബിസിനസ് നടപ്പാക്കാൻ ഗ്രൂപ്പിന്റെ പ്രധാന കമ്പനിയായ കൊടാക് മഹീന്ദ്ര ഫിനാൻസ് ലിമിറ്റഡിന് ലൈസൻസ് നൽകി.
കൊട്ടക് മഹീന്ദ്ര ബാങ്കിന് 689 സ്ഥലങ്ങളിലായി 1,369 ശാഖകളും 2,163 എടിഎം കൗണ്ടറുകളും ഉണ്ട് (2017 മാർച്ച് 31 വരെയുള്ള കണക്ക്).
2018 ലെ കണക്കനുസരിച്ച് എച്ച്.ഡി.എഫ്.സി ബാങ്കിന് ശേഷം മാര്ക്കറ്റ് ക്യാപിറ്ററലൈസഷനിൽ ഇന്ത്യയിലെ രണ്ടാമത്തെ വലിയ സ്വകാര്യ ബാങ്കാണ് കൊട്ടക് മഹീന്ദ്ര ബാങ്ക്.
ഐഎൻജി വൈശ്യാ ബാങ്കുമായി ലയനം
2015 ൽ കൊട്ടക് മഹീന്ദ്ര ബാങ്ക്, ഐഎൻജി വൈശ്യാ ബാങ്ക് 15,000 കോടി രൂപക്ക് (2.1 ബില്യൺ ഡോളർ) ഏറ്റെടുത്തു.
ലയനം മൂലം മൊത്തം തൊഴിൽ 40,000 ആയി ഉയർന്നു.
ശാഖകളുടെ എണ്ണം 1261 ൽ എത്തി.
ലയനത്തിന് ശേഷം ഐഎൻജി വൈശ്യ ബാങ്ക് നിയന്ത്രിച്ചിരിക്കുന്നു ഐഎൻജി ഗ്രൂപ്പ് കൊട്ടക് മഹീന്ദ്ര ബാങ്കിലെ ഏഴ് ശതമാനം പങ്ക് സ്വന്തമാക്കിയത്.
ബാഹ്യ ലിങ്കുകൾ http://www.kotak.com അവലംബങ്ങൾ
കൊടൈ ഇലത്തവള
തെക്കൻ പശ്ചിമ ഘട്ടത്തിൽ കൊടൈക്കനാൽ ഭാഗത്തു നിന്നും  കണ്ടെത്തിയ ഒരു ഇലത്തവളയാണ് കൊടൈ ഇലത്തവള (Raorchestes dubois).1,900-2,300m asl വരെയാണ് ഇവയെ കാണുന്നത്.
അവലംബം പുറത്തേക്കുള്ള കണ്ണികൾ Raorchestes dubois എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Raorchestes dubois in the CalPhotos Photo Database, University of California, Berkeley Raorchestes dubois എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കൊടോളിപ്രം
കൂടാളി ഗ്രാമപഞ്ചായത്തിലെ 7, 8 വാർഡുകളിലായാണ് കൊടോളിപ്രം സ്ഥിതി ചെയ്യുന്നത്.
കൊടോളിപ്രം എന്ന് പൊതുവായി പറയാറുണ്ടെങ്കിലും നിരവധി മൂലകൾ ചേർന്നതാണ് കൊടോളപ്രം.
കവിടിശ്ശേരി, പടുവ, തന്നക്കൽ, ആമേരി, പാലക്കീൽ, പാളാട്, വരുവക്കുണ്ട്, ഇല്ലത്തുംതാഴെ, ...
തുടങ്ങിയ മൂലകളോടൊപ്പം ഗ്രാമത്തിന്റെ ഹൃദയഭാഗമായ കൊടോളിപ്രവും ചേർന്ന പ്രദേശമാണ് കൊടോളിപ്രം എന്ന് പൊതുവായി വിളിക്കപ്പെടുന്നത്.
എല്ലാ ഭാഗത്തും കുന്നുകൾ അതിരിടുന്ന, സമുദ്രനിരപ്പിൽ നിന്നും 5-10 മീ ഉയരത്തിൽ സ്ഥിതി ചെയ്യുന്ന കൊടോളിപ്രത്തിന്റെ വടക്കുഭാഗത്ത് കമ്മാളൻ കുന്നും വെള്ളപ്പറമ്പും (പണ്ടുകാലത്ത് കമ്മാളന്മാർ ധാരാളമായി താമസിച്ചിരുന്നുവത്രെ), തെക്ക് ഭാഗത്ത് ഹാജിമെട്ടയും കിഴക്ക് ഭാഗത്ത് നെരേമ്മൽ കുന്നും പടിഞ്ഞാറ് ഭാഗത്ത് കരടിക്കുന്നും അതിരിടുന്നു.
ചുറ്റും കുന്നുകളായതിനാൽ അവിടെ ന്നിനുമുള്ള നീർച്ചാലുകൾ  മൂലക്കുണ്ടിൽ സംഗമിച്ച് കൈത്തോടായി മാറി ഗ്രാമത്തിന്റെ വടക്കുഭാഗത്തുകൂടി ഒഴുകുന്ന നായിക്കാലി പുഴയിൽ (വളപട്ടണം പുഴയുടെ കൈവഴി) ചേരുന്നു.
നാടിന് വടക്കു കിഴക്കായി ചെരിവുണ്ടെന്ന് ഉറപ്പാക്കാം.
കുന്നുകളിലെ എക്കലുകൾ അടിഞ്ഞുകൂടി താഴ് വര പ്രദേശങ്ങൾ വയലുകളായി മാറിയിട്ടുണ്ട്.
വെള്ളപ്പറമ്പിന്റെ താഴെയുള്ള പടുവ പണ്ടുകാലത്ത് വലിയ ചതുപ്പ് നിലമായിരുന്നുവത്രേ.
പട്ടുപോകുന്ന (താണുപോകുന്ന) ധാരാളം അട്ടകൾ ഉണ്ടായിരുന്ന സ്ഥലമായിരുന്നു പടുവ.
ചെങ്കൽ ഖനനം വെള്ളപ്പറമ്പിന്റെ ജലസംഭരണ ശേഷി നഷ്ടപ്പെടുത്തിയതിനാൽ പടുവക്ക് പഴയ പ്രതാപം ഇന്നില്ല.